# ТАБИҒАТПЕН КЕЛІСІМ (ЭКОКОДЕКС)

Мен, «Mountain Running Shymkent» марафонына қатысушы ретінде, Сайрам-Өгем ұлттық табиғи паркінің ережелерін және экологиялық жауапкершілік қағидаларын сақтауға міндеттенемін:

1. Табиғи ортаға зиян келтірмеуге, барлық қалдықтарды өзіммен бірге алып кетуге уәде беремін.

2. Маршруттан шықпауға және экожүйеге зиян келтіретін әрекеттерге жол бермеуге келісемін.

3. Жабайы жануарларға, өсімдіктерге тиіспеуге, табиғи объектілерді (тас, гүл, т.б.) орнында қалдыруға міндеттенемін.

4. Қоқыс, пластик, қалдықтар тастамауға, арнайы қойылған жәшіктерді пайдалануға міндеттенемін.

5. От жағуға, музыка қоюға, шулы әрекет жасауға болмайтынын білемін және бұл ережені сақтаймын.

6. Табиғи парктегі барлық тәртіп пен заң талаптарын сақтауға және ұйымдастырушылардың нұсқауын тыңдауға дайынмын.

Жарысқа қатыса отырып, мен жоғарыда көрсетілген барлық ережелер мен талаптарды толық түсініп, саналы түрде қабылдаймын. Бұл талаптарды бұзған жағдайда мен жарыстан шеттетілетінімді білемін.

Қатысушының аты-жөні: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Қолы: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Күні: \_\_\_\_\_\_\_\_\_\_\_\_\_\_\_\_